recursal/SuperWikiNEXT-32B huggingface dataset:
**Զոնդ-2** (ռուս.՝ Зонд-2), խորհրդային Զոնդ ծրագրի շրջանակներում արձակված ավտոմատ միջմոլորակային կայան, որը նախատեսված էր Մարս մոլորակի մոտ անցում կատարելու համար։ Կայանը հաջողությամբ արձակվեց և ուղղվեց դեպի Մարս, սակայն ճանապարհին նրա հետ կապն ընդհատվեց։

Կայանը կառուցվել է 3ՄՎ միջմոլորակային կայանների հենքի վրա։

Զոնդի առաքելությունները Խորհրդային Միության կողմից ներկայացվել են որպես ինժեներական փորձարկումներ։ Այն ժամանակ արևմտյան դիտորդները ենթադրում էին, որ այդ անվանումն օգտագործվել է որպես անհաջող առաքելությունների քողարկում, այնպես, ինչպես Կոսմոս անվանումները օգտագործվել են այն առաքելությունների համար, որոնք չեն կարողացել լքել Երկրի ուղեծիրը։

Արձակում
--------

Զոնդ-2-ի վրա տեղադրված էր ֆոտոհեռուստատեսային տեսախցիկ, որն ավելի ուշ օգտագործվեց նաև Զոնդ-3 կայանի վրա Լուսինը լուսանկարելու համար։ Տեսախցիկի համակարգը ներառում էր նաև երկու ուլտրամանուշակագույն սպեկտրոմետրեր, դրանք տեղադրվել էին Մարսի վրա մեթանի նշաններ որոնելու համար։

Զոնդ-2-ը արձակվել է 1964 թվականի նոյեմբերի 30-ին Բայկոնուր տիեզերակայանից Մոլնիա կրող հրթիռով։ 1965 թվականի մայիսի սկզբին հետագծի ուղղման մանևրումների ժամանակ կապը կայանի հետ կորել է։ Աշխատելով կես հզորությամբ՝ իր արևային վահանակներից մեկի կորստի պատճառով, տիեզերանավը Մարսի մոտով անցավ 1965 թվականի օգոստոսի 6-ին, 5,62 կիլոմետր վայրկյան արագությամբ, մոլորակից 1500 կիլոմետր հեռավորության վրա։

Զոնդ-2 կայանի վրա առաջին անգամ տեղադրվել և փորձարկվել են պլազմային էլեկտրական հրթիռային շարժիչներ, ընդհանուր առմամբ կայանի վրա տեղադրված էին վեց այդպիսի սարքեր, որպես կայանի դիրքի շտկման համակարգի շարժիչներ։ Համակարգը փորձարկվել է 70 րոպեի ընթացքում, գեներացված պլազմային կույտերը ունեին ~30000 Կ ջերմաստիճան և արտանետվում էին մինչև 16 կմ/վ արագությամբ, կոնդենսատորային մարտկոցը ուներ 100 միկրո-ֆարադ հզորություն, աշխատանքային լարումը ~1 կՎ։

Տես նաև
-------

* Զոնդ ծրագիր

Ծանոթագրություններ
------------------

1. ↑  "Chronology of Mars Missions". *ResearchGate* (in անգլերեն). doi:10.13140/rg.2.2.29797.65768. Արխիվացված է the original 2018 թ․ դեկտեմբերի 10-ին.
2. ↑  "Zond 2 Mars Flyby ~ Fornax Space Missions". Արխիվացված է the original 2018 թ․ դեկտեմբերի 26-ին. Retrieved 2018 թ․ դեկտեմբերի 26.
3. ↑  Zond-2: An early attempt to touch Mars
4. 1 2  Harvey, Brian (2007). *Russian Planetary Exploration History, Development, Legacy and Prospects*. Springer-Praxis. pp. 69–72. ISBN 9780387463438.
5. ↑  "Космические аппараты «Зонд» — Путешествие в космос". Արխիվացված from the original on 2012 թ․ հունիսի 5. Retrieved 2012 թ․ օգոստոսի 21.

Արտաքին հղումներ
----------------

* NASA (NSSDC) information on Zond 2
* "The Mystery of Zond 2" by Andrew Lepage, EJASA April, 1991

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Զոնդ ծրագիր |
| --- |
|  |
| 3ՄՎ-ի առաքելություններ | 
* Զոնդ-1
* Զոնդ-2
* Զոնդ-3

 |  |
|  |
| Սոյուզ 7Կ-Լ1/Լ1Ս | 
* Կոսմոս-146
* Կոսմոս-154
* Զոնդ-1967Ա
* Զոնդ-1967Բ
* Զոնդ-4
* Զոնդ-5
* Զոնդ-6
* Զոնդ-7
* Զոնդ-8

 |
|  |
| Այլ | 
* Զոնդ-3ՄՎ-1 համար 2

 |

 |
**Սերգեյ Տյուլենինի անվան պուրակ** (ռուս.՝ Сквер имени Сергея Тюленина), քաղաքային կանաչ գոտի Ռուսաստանի Դաշնության Դոնի Ռոստով քաղաքում, որը գտնվում է Տրուժենիկով փողոցի և Ստաչկի պողոտայի խաչմերուկում։

Պատմություն
-----------

Պուրակն առաջին անգամ Դոնի Ռոստովի քարտեզին հայտնվել է 1960-ական թվականներին։ Անվանվել է Խորհրդային Միության հերոս, «Երիտասարդ գվարդիայի» անդամ Սերգեյ Տյուլենինի պատվին։

2016 թվականի աշնանը տեղեկություն հայտնվեց Սերգեյ Տյուլենինի անվան կիսալքված պուրակի հիմնանորոգման մասին։ Վերանորոգման և վերականգնման կարիք ունեն քանդված արահետները, նստարանները, տարածքի լուսավորման համակարգը։ Բազմաթիվ ծառեր բուժման կարիք են զգում։ Պուրակում նախատեսում է թարմացնել կանաչ տարածքները և տնկել մոտ հարյուր հիսուն նոր ծառ, այդ թվում` եղևնիներ և տարբեր դեկորատիվ թփեր։ Պետք է բարեկարգվեն հետիոտն ծառուղիները, լապտերները և նստարանները, ստեղծվի մանկական խաղահրապարակ։ Պուրակի տարածքում պետք է հայտնվի տեղեկություններով անվանական ցուցանակ։ Պուրակի գլխավոր մուտքը գտնվելու է Ստաչկի պողոտայի կողմից։ Վերականգնման աշխատանքների հիմնական նպատակը լինելու է պուրակը ընտանեկան հանգստի համար լավ վայր դարձնելը։ Զբոսայգու բարեկարգման համար կարող է պահանջվել 11,5-12 միլիոն ռուբլի։

Նորացված հետիոտնային ծառուղիների լայնությունը պետք է կազմի 3 մետր։ Տարածքը բարեկարգելու աշխատանքները սկզբում նախատեսված էր ավարտել մինչև 2017 թվականի ապրիլի 30-ը, սակայն հետագայում ժամկետները փոխվեցին։ Այժմ նշվում է նոր ամսաթիվ` 2017 թվականի մայիսի 25-ը։

Ծանոթագրություններ
------------------

1. 1 2  Сквер Тюленина на проспекте Стачки ждет преображение
2. 1 2 3  "Сквер имени Тюленина в Ростове масштабно благоустроят к концу мая". Retrieved 2017 Ապրիլ 17.
3. ↑  Сквер Тюленина реконструируют за 12 млн
4. ↑  Сквер имени Сергея Тюленина в Ростове реконструируют
5. ↑  "Благоустройство сквера имени Тюленина в Ростове обойдется в 12 млн рублей". Արխիվացված է the original 2017 թ․ ապրիլի 10-ին. Retrieved 2017 թ․ ապրիլի 17. `{{cite web}}`: no-break space character in `|title=` at position 63 (help)
**Պատրիս Աբանդա Էտոնգ** (ֆր.՝ Patrice Abanda Etong, օգոստոսի 3, 1978(1978-08-03), Յաունդե, Կամերուն), կամերունցի ֆուտբոլիստ, պաշտպան։ Հանդես է եկել Կամերունի հավաքականում։ 1998 Ֆրանսիայում կայացած ֆուտբոլի աշխարհի առաջնության մասնակից, 2000 թվականին՝ Օլիմպիական չեմպիոն։

Ակումբային կարիերա
------------------

Պատրիսն սկսել է իր ֆուտբոլային կարիերան «Տոններ» ֆուտբոլային ակումբում 1995 թվականին իր հայրենի Յաունդե քաղաքում։ Երեք տարի անց Աբանդան տեղափոխվել է հունական «Ապոլլոն» ակումբ, որը մասնակցում էր Հունաստանի լիգային։

2000 թվականին Պատրիկը պայմանագիր է կնքել չեխական «Սպարտա»-ի հետ։ 2000-2001 թվականներին կամերունցի ֆուտբոլիստը 10 խաղ է անցկացրել Չեխիայի ֆուտբոլի առաջնությունում, ապա 2001-2003 թվականներին եղել է «Սպարտա»յի պահեստային թիմի անդամ։ 2002 թ. Մարտի 12-ը Չեմպիոնների լիգայում անց է կացրել իր առաջին հանդիպումը` խաղալով «Ռեալ Մադրիդի» հետ հանդիպմանը։ 2003/04 մրցաշրջանում հիմնական կազմում մասնակցել է մեկ խաղի, որից հետո տեղափոխվել է «Դրնովիցե», որի կազմում 12 հանդիպման մասնակցելուց հետո միացել է «Տեպլիցե» ակումբին։

2006 թվականին Պատրիկը տեղափոխվել է ալբանական «Բեսա» ակումբ, որի կազմում մասնակցել է 29 հանդիպման։ 2006/07 մրցաշրջանի ավարտից հետո Աբանդան ավարտել է իր կարիերան։

Կարիերան հավաքականում
---------------------

1998 թվականին Կամերունի ազգային հավաքականի մարզիչ Կլոդ Լե Ռուան ընդգրկում է Պատրիսին Ֆրանսիայում անցկացվող ֆուտբոլի աշխարհի առաջնության հայտում։ Աբանան չի մասնակցում առաջնության որևէ խաղի, իսկ իր թիմը խմբային փուլից հետո դուրս է մնում պայքարից։

2000 թվականին Սիդնեյում կայացած Ամառային օլիմպիական խաղերի ժամանակ Պատրիսը խաղացել է Կամերունի օլիմպիական թիմի կազմում։ Նա մասնակցել է կամերունցիների անցկացրած բոլոր 6 հանդիպումներին, այդ թվում` իսպանացիների դեմ հանդիպմանը, որը կամերունցիները հաղթել են տուգանային հարվածներով։

Աբանդան խաղացել է ազգային հավաքականում` 2002 և 2006 թվականների Աշխարհի առաջնության ընտրական մրցաշարերում։ Ընդհանուր առմամբ, 9 խաղ է անցկացրել ազգային հավաքականի կազմում և դարձել մեկ գոլի հեղինակ։

Ձեռքբերումներ
-------------

Կամերուն (օլիմպ.)
* Օլիմպիական չեմպիոն (1)։ 2000

Սպարտա (Պրահա)
* Չեխիայի ֆուտբոլի առաջնություն (1)։ 2000/01

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. ↑  Olympedia — 2006.
4. ↑  «Реал» — «Спарта» 3:0
5. ↑  "Испания — Камерун 2:2 по пен. 3:5". Արխիվացված է the original 2013 թ․ հոկտեմբերի 29-ին. Retrieved 2018 թ․ նոյեմբերի 6. `{{cite web}}`: no-break space character in `|title=` at position 8 (help)

Արտաքին հղումներ
----------------

* Աբանդայի վիճակագրությունը Չեխիայում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · iDNES.cz · National Football Teams.com · Soccerway · Transfermarkt (խաղացող) · ՖԻՖԱ |

 |
Անվան այլ կիրառումների համար տե՛ս՝ Միխայիլ Բուլգակովի թանգարան (այլ կիրառումներ)

**Միխայիլ Բուլգակովի թանգարան** (ուկրաիներեն՝ *Музей Михайла Булгакова* կամ **Տուրբինների տուն**, պաշտոնական անվանումը՝ Միխայիլ Բուլգակովի անվան գրական թանգարան, Բուլգակովի տուն), Կիևում ծնված ռուս գրող Միխայիլ Աֆանասևիչ Բուլգակովի կյանքին և գործունեությանը նվիրված թանգարան Ուկրաինայի մայրաքաղաք Կիևում։

Պատմություն
-----------

**Տուրբինների տուն**, հիմնադրվել է 1989 թվականի սկզբում։ Գլխավոր ցուցադրությունը գտնվում է երկրորդ հարկում, որտեղ կարելի է տեսնել Բուլգակովի անձնական իրերը, լսել նրա Կիևում ապրած տարիների կյանքի պատմությունը, որը սերտորեն միահյուսված է Բուլգակովի «Սպիտակ Գվարդիա» վեպի հետ։

«Տուրբինների տուն» անվանումը թանգարանը ստացել է գրող Վիկտոր Նեկրասովի շնորհիվ այն բանից հետո, երբ «Նոր աշխարհ» ամսագրում տպագրվել է նրա «Տուրբինների տուն» ակնարկը։ Տունն անվանվել է ոչ թե «Սպիտակ գվարդիա» վեպի հեղինակի անունով, այլ այնտեղ ապրող հերոսների։

Շենքը կառուցվել է 1888-1889 թվականներին ճարտարապետ Ն. Ն. Գորդենինայի նախագծով վաճառական Լիտոշենկոյի կնոջ համար։ 
Այս տանը Բուլգակովներն ապրել են 13 տարի՝ 1906-1919 թվականներին։ Տունն ունի քարե նկուղ, առաջին հարկ, երկրորդ հարկը փայտյա է՝ ծածկված աղյուսով, երկաթով։ Տան նոր սեփականատերն է դարձել վաճառական, Կիևի պատվավոր քաղաքացի Զ. Պ. Միրովիչը, ով նույն փողոցում ուներ ևս երեք տուն։

1909 թվականին տունը գնել է ճարտարապետ Վ. Պ. Լիստովնիչը և կնոջ ու հնգամյա դստեր՝ Իննայի հետ բնակվել առաջին հարկում։ Փոխադարձ վարկի տրամադրման Կիևի ընկերությունը նրան հնարավորություն էր տվել վճարել պահանջվող գումարի միայն կեսը, մնացած կեսը մարել 8 տարում տարեկան 7 %-ով։ Վերջին վճարումն անհրաժեշտ էր կատարել 1917 թվականի նոյեմբերի 7-ին։

«Մենք տունը գնեցինք բնակիչներով հանդերձ», հիշում է տանտիրոջ դուստր Իննա Լիստովնիչայան : Առանձնատանը, բացի Բուլգակովներից և Լիստովնիչներից, ապրում էր շուրջ 70 մարդ, շենքն ուներ 8 բնակարան։

Պատկերասրահ
-----------

* 
* 
* 
* 
* 
*

Տես նաև
-------

* Միխայիլ Բուլգակովի թանգարան

Ծանոթագրություններ
------------------

1. ↑  *Некрасов В.* Дом Турбиных // *Новый мир* : журнал. —М. 1967. — № 8.
2. ↑  Инна Васильевна Листовничая, по мужу Кончаковская (1902—1985) — племянница композитора Витольда Малишевского  Archived 2011-10-06 at the Wayback Machine.

Արտաքին հղումներ
----------------

* Պաշտոնական կայք
* Mikhail Bulgakov Museum at Google Cultural Institute

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Միխայիլ Բուլգակովի թանգարան (Կիև)** կատեգորիայում։ |
**Թուրք-մալթական հարաբերություններ,** երկկողմ դիվանագիտական հարաբերություններ Թուրքիայի և Մալթայի միջև։

Պատմություն
-----------

Մալթան պատմական նշանակություն ունի թուրք ժողովրդի համար. Օսմանյան կայսրության ռազմածովային նավատորմի հայտնի ծովակալ Թուրգութ Ռեիսը սպանվել է 1565 թվականին Մալթայի թուրքերի համար անհաջող մեծ պաշարման ժամանակ։ 1873 թվականին օսմանցի սուլթան Աբդուլ Ազիզը կարգադրել է Մարսայում թուրքական ռազմական գերեզմանոց բացել։

Քաղաքական հարաբերություններ
---------------------------

Մալթայի շահերը Թուրքիայում ներկայացվել են Վալետայի նստավայրի դեսպանի և Ստամբուլում գլխավոր հյուպատոսության միջոցով։ Մալթայում Թուրքիայի դեսպանատունը գտնվում է Ֆլորիանայում։ Երկու երկրներն էլ Եվրոպայի խորհրդի, Առևտրի համաշխարհային կազմակերպության և Միջերկրածովյան միության լիիրավ անդամներ են։ 2004 թվականի մայիսի 1-ից Մալթան Եվրոպական միության անդամ է, իսկ Թուրքիան այդ կազմակերպությանը անդամակցելու թեկնածու։

2003 թվականի հոկտեմբերին Անթալիայում երկու երկրների միջև ստորագրվել է ներդրումների փոխադարձ խրախուսման և պաշտպանության մասին համաձայնագիր, ինչպես նաև քաղաքական խորհրդատվական մեխանիզմի ստեղծման վերաբերյալ փոխըմբռնման հուշագիր։

Առևտուր
-------

2008 թվականին երկու երկրների միջև ապրանքաշրջանառության ծավալը կազմել է 1,124 միլիարդ ԱՄՆ դոլար, նախորդ տարվա նույն ժամանակահատվածի համեմատ աճ է գրանցվել 35%-ով։ 2007 թվականի սեպտեմբերի 7-ին թուրք-մալթական գործարար խորհուրդը և այլ միջկառավարական կազմակերպություններ առաջնահերթություն են տվել առևտրային կապերի զարգացմանը։

2008 թվականի դրությամբ 24 թուրքական ընկերություններ ներկայացված են եղել Մալթայում, իսկ նրանց համախառն կապիտալը կազմել է 1,3 միլիարդ ԱՄՆ դոլար։ Երկու երկրների միջև համագործակցության ոլորտներից մեկը ջրային ռեսուրսներն են. Մալթայում տեղակայված է Միջերկրական ծովում գտնվող նավանորոգարանի հիմնական ձեռնարկություններից մեկը, իսկ Թուրքիայում ակտիվորեն զարգանում է նավաշինությունը։ 2008 թվականին Air Malta-ն և Turkish Airlines-ը կոդ-շերինգի մասին համաձայնագիր են ստորագրել։

1997 թվականի սեպտեմբերի 19-ին երկրները զբոսաշրջության ոլորտում համագործակցության համաձայնագիր կնքեցին։ 2008 թվականին ավելի քան 3058 Մալթայի զբոսաշրջիկներ այցելել են Թուրքիա։

Ծանոթագրություններ
------------------

1. 1 2 3  "Turkey´s Political Relations with Malta / Rep. of Turkey Ministry of Foreign Affairs". Արխիվացված է the original 2009 թ․ օգոստոսի 8-ին. Retrieved 2018 թ․ դեկտեմբերի 10.
2. ↑  Thake, Conrad (2014 թ․ փետրվարի 1). "The Ottoman Turkish cemetery a plea for its conservation". *Malta Today*. Արխիվացված է the original 2018 թ․ հուլիսի 12-ին. Retrieved 2018 թ․ դեկտեմբերի 10.
3. ↑  "Ministry of Foreign Affairs Malta — Turkey". Արխիվացված է the original 2016 թ․ մարտի 3-ին. Retrieved 2020 թ․ ապրիլի 16.
4. 1 2 3  Türkiye-Malta Ticari ve Ekonomik İlişkileri / T.C. Dışişleri Bakanlığı (թուրքերեն)
5. ↑  EkoTurk News Agency (2007 թ․ սեպտեմբերի 10). "Business council aims to boost Malta-Turkey trade links". *The New Anatolian*.
6. ↑  MaltaMedia News (2007 թ․ սեպտեմբերի 7). "Turkish-Maltese Business Council set up". *Maltamedia*.
7. ↑  Turkey´s Commercial and Economic Relations with Malta / Rep. of Turkey Ministry of Foreign Affairs
8. ↑  MaltaMedia News (2008 թ․ հունիսի 11). "Air Malta signs codeshare agreement". *Maltamedia*.
**Անտոնին Մրկոս** (չեխ.՝ Antonín Mrkos, հունվարի 27, 1918(1918-01-27), Střemchoví, Dolní Loučky - մայիսի 29, 1996(1996-05-29), Պրահա, Չեխիա), չեխ աստղագետ, գիսաստղերի և աստերոիդների հայտնաբերող, աշխատել է Կլետի աստղադիտարանում, և 1966 թվականից 1991 թվականները ղեկավարել է այն։ 1977 թվականից 1991 թվականները հայտնաբերել է 273 աստերոիդ, որոնցից են (5797) Բիվոյը Ամուրի խմբից և Յուպիտերի տրոյացի աստերոիդ (3451) Մենտորը։ Մրկոսը նաև հայտնաբերել է 13 գիսաստղ, որոնց թվին են պատկանում կարճ պարբերությամբ 18D/Պերայնա - Մրկոսի, Հոնդայի - Մրկոսի - Պայդուշակովայի, 124P/Մրկոս և 143P/Կովալ - Մրկոս գիսաստղերը, ինչպես նաև երկար պարբերությամբ C/1957 P1 գիսաստղը։

Անտոնին Մրկոսը ծնվել է Չեխոսլովակիայում, Բրնո-պրիգորոդ շրջանի Ստրժեմխովի գյուղում։ 1938 թվականին ընդունվել է Բրնոյի ամալսարան։ Նրա ուսումն ու հետազոտությունները ընդհատվեցին Երկրորդ համաշխարհային պատերազմի պատճառով։ Պատերազմի ավարտից հետո, 1945 թվականին նա աշխատում էր Սկալանտե Պլեսո աստղադիտարանում, իսկ ավելի ուշ տեղափոխվեց Կլետի աստղադիտարան, որտեղ էլ 1968 թվականից սկսած զբաղվել է աստղալուսանկարչությամբ։ Որի օգնությամբ էլ, 1977 թվականից սկսեց զբաղվել նոր աստերոիդների և գիսաստղերի որոնումով։

Մրկոսը մասնակցել է երրորդ Սովետական անտարկտիկական արշավախմբին 1957 թվականից 1959 թվականները։ Նա երկրորդ Չեխիայի քաղաքացին է, ով այցելել է Անտարկտիդան և առաջին չեխը, ով հասել է հարավային անհասանելության բևեռ։ Հետագայում նա վերադարձավ Անտարկտիդա, մասնակցելով յոթերորդ Սովետական անտարկտիկական արշավախմբին (1961—1963), ինչպես նաև հրավիրվել է երրորդ անգամ, սակայն առողջական խնդիրների հետ կապված չկարողացավ մասնակցել արշավախմբին։ Անտարկտիդայում Մրկոսը հետազոտում էր բևեռափայլերը։

Անտոնին Մրկոսը հանդիսանում է պրոֆեսոր Կառլի և Հարավային Չեխիայի համալսարաններում։ Նրա անունով է անվանվել Չեխիայի մայրաքաղաք Պրահայի փողոցներից մեկը։ Նրա պատվին է անվանվել նաև (1832) Մրկոս աստերոիդը։

Ծանոթագրություններ
------------------

1. 1 2 3 4  Չեխիայի ազգային գրադարանի կատալոգ
2. 1 2  Կերպարվեստի արխիվ — 2003.
3. 1 2 3 4 5  Evidence zájmových osob StB
4. ↑  «Աստերոիդների հայտնաբերողներ» (անգլերեն). Փոքր մոլորակների կենտրոն. Արխիվացված օրիգինալից 2012 թ․ մարտի 14-ին. Վերցված է 11.03.2012-ին.
5. ↑  Две новые улицы в географии Праги(չաշխատող հղում)
 – Доклад городского заседания совета
6. ↑  IAU. «1832 Մրկոս աստերոիդի անվանումը». `{{cite web}}`: Unknown parameter `|access date=` ignored (`|access-date=` suggested) (օգնություն)

Արտաքին հղումներ
----------------

* Страница на сайте деревни Дольни-Лоучки
* Краткая биография на сайте «CeskeNoviny.cz» Archived 2014-01-06 at the Wayback Machine.

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| GND: 1244784478 · ISNI: 000000005647015X · NKC: jk01082299 · NLP: a0000003263254 · NUKAT: n2015092318 · VIAF: 83833270 · WorldCat VIAF: 83833270 |

 |

 |
**Ռոմա երաժշտական թատրոն** (լեհ.՝ Teatr Muzyczny «Roma»), երաժշտական թատրոն Վարշավայում։ 
Մինչև 1990-ական թվականները կոչվել է **«Վարշավյան օպերետ»**։

Պատմություն
-----------

1966 թվականից թատրոնը գտնվում է Վարշավայի կենտրոնում, Նավոգրոդզկայա փողոց, տուն 49 հասցեում։
Թատրոնի խաղացանկում ներառված են մյուզիքլներ և դասական օպերետներ։ Թատրոնը վարում է մյուզիքլները հանրայնացնելու քաղաքականություն և ցուցադրում է աճող հետաքրքրվածությունն այդ ժանրի հանդեպ։ Օրինակ, «Օպերայի ուրվականը» մյուզիքլը, որը ցուցադրվել է թատրոնի բեմին, տեսել է գրեթե 700.000 հանդիսատես։ 15 տարվա մեջ թատրոնն ունեցել է ավելի քան 3 միլիոն այցելու։ 
Սկսած 1998 թվականից` թատրոնի գեղարվեստական ղեկավարն ու տնօրենն է Վոյցեխ Կեպչինսկին (լեհ.՝ Wojciech Kępczyński), իսկ գրական մասի պատասխանատուն Միխալ Վոյնարովսկին է։ Թատրոնի բեմից լեհ հասարակությունն են ներկայացվել մյուզիքլի պատմության մեջ երեք ամենահայտնի բեմադրությունները` Էնդրու Լլոյդ Ուէբերի «Կատուներ», «Օպերայի ուրվականը» և Կլոդ Միշել Շյոնբերգի «Մերժվածները»։ Թատրոնի բեմում ներկայացվել են լեհական մյուզիքլների առաջնախաղեր, այդ թվում և` «Պարոն Կլյակսի ակադեմիան» (2007) ընտանեկան մյուզիքլը։

Թատրոնի ներկայիս խաղացանկում կան դասական օպերետներ, ինչպես, օրինակ, Ֆրանց Լեգարի «Ուրախ այրին» և Ժակ Օֆենբախի «Օրփեոսը դժոխքում» ստեղծագործությունները։

Պատկերասրահ
-----------

* Мюзикл «Կատուներ»Мюзикл «Կատուներ»
* «Պարոն Կլյակսի ակադեմիան» մյուզիքլը«Պարոն Կլյակսի ակադեմիան» մյուզիքլը
* «Վամպիրների պարը» մյուզիքլը«Վամպիրների պարը» մյուզիքլը
* «Օպերայի ուրվականը» մյուզիքլը«Օպերայի ուրվականը» մյուզիքլը

Ծանոթագրություններ
------------------

1. ↑  "Operetka Warszawska — Teatr Roma". Արխիվացված է the original 2020 թ․ օգոստոսի 9-ին. Retrieved 2017 թ․ դեկտեմբերի 18.
2. ↑  Encyklopedia Warszawy. — Warszawa: Wydawnictwo Naukowe PWN, 1994. — 612 с. — ISBN 83-01-08836-2
3. ↑  Թատրոնի մասին` պաշտոնական կայքում. TeatrRoma.Pl: PL Archived 2015-03-19 at the Wayback Machine. EN Archived 2015-04-06 at the Wayback Machine.

Արտաքին հղումներ
----------------

* Պաշտոնական կայք (լեհ.)
* Պաշտոնական կայք (անգլ.)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Discogs · MusicBrainz |
|  |
| Չափորոշչային վերահսկողություն | NUKAT: n2006030236 · VIAF: 138931179 · WorldCat VIAF: 138931179 |

 |
**Բազալտանման ապարների զոլավոր դայք**, երկրաբանական բնության հուշարձան Հայաստանի Հանրապետությունում։ Բնության հուշարձանը գտնվում է Լոռու մարզի Ալավերդի քաղաքային համայնքի Լալվար գետի միջին հոսանքում՝ կիրճի աջ ափին՝ Դարկ լեռնագագաթի հարավարևելյան ստորոտին՝ Ալավերդի «Լենհանքեր» ավտոճանապարհից մոտ 300 մ դեպի արևմուտք՝ Մադան գյուղի արևմտյան ծայրամասից մոտ 500 մ դեպի արևմուտք։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։

Տես նաև
-------

* Հայաստանի բնության հատուկ պահպանվող տարածքներ
* Բնության պետական հուշարձաններից ցանկը Վիքին սիրում է Երկիրը հուշարձանների ցանկում

Ծանոթագրություններ
------------------

1. ↑  "Հայաստանի Հանրապետության բնության հուշարձանների ցանկը հաստատելու մասին". *www.arlis.am*. 14 oգոստոսի 2008 թվական. Retrieved 2015 թ․ նոյեմբերի 30.
2. ↑  "Հայաստանի Հանրապետության բնապահպանության նախարարություն, Բնության հուշարձանների ցանկ". *www.mnp.am*. Retrieved 2015 թ․ նոյեմբերի 30.
**Սաադ Աբդուլ-Ամիր Լուայբի ազ-Զիրջավի** (անգլ.՝ Saad Abdul-Amir Luaibi Al-Zirjawi, հունվարի 19, 1992(1992-01-19), Բաղդադ, Իրաք), իրաքցի ֆուտբոլիստ, աջ կիսապաշտպան և «Ալ-Շորտա» ակումբի և Իրաքի ազգային հավաքականի պաշտպան։

Կարիերա
-------

### Ակումբային կարիերա

Ֆուտբոլով սկսել է զբաղվել 14 տարեկանից՝ Բաղդադի «Ալ-Կարխ» ակումբի կազմում։ 16 տարեկան հասակում նա իր նորամուտն է նշել ազգային առաջնության երկրորդ դիվիզիոնի իր ակումբի մեծահասակների թիմի կազմում և հաջորդ երկու մրցաշրջանների ընթացքում մասնակցել է 40 հանդիպումների։

2010 թվականին ֆուտբոլիստը տեղափոխվել է «Էրբիլ» ֆուտբոլային ակումբ, նա նվաճել է Իրաքի ֆուտբոլի չեմպիոնի տիտղոս և երկու անգամ եղել է ԱՖԿ գավաթի եզրափակչի մասնակից։

2015 թվականին նա տեղափոխվել է Սաուդյան Արաբիայի «Ալ-Քադիսիյա» ակումբ՝ կնքելով մեկամյա պայմանագիր։ Նա նորամուտի հանդիպումը անցկացրել է նոր ակումբում՝ 2015 թվականի օգոստոսի 22-ին խաղալով «Ալ-Ֆայսալի» դեմ։ 2015-ի նոյեմբերի 28-ին «Նաջրան» ակումբի դեմ խաղում խփել է իր առաջին գոլը։ Իսկ ընդհանուր առմամբ մրցաշրջանի ընթացքում նա խփել է 5 գոլ։ Մրցաշրջանի ավարտին ֆուտբոլիստի պայմանագիրը երկարաձգվել է։

### Կարիեր Ազգային հավաքականում

2010 թվականի սեպտեմբերի 21-ին 18 տարեկան հասակում իր նորամուտի հանդիպումն անցկացրել է Իրաքի ֆուտբոլի ազգային հավաքականում՝ Օմանի ֆուտբոլի ազգային հավաքականի դեմ խաղում։ Ազգային թիմի կազմում առաջին գոլը խփել է 2013 թվականի հոկտեմբերի 8-ին Լիբանանի ազգային հավաքականի ֆուտբոլի դարպասին։

Նա մասնակցել է Ասիայի գավաթի եզրափակիչ մրցաշարերին 2011 (խաղադաշտ դուրս չի եկել) և 2015 թվականներին (մասնակցել է բոլոր վեց հանդիպումներին)։

Նվաճումներ
----------

* Իրաքի առաջնություն՝ 2011/12
* Իրաքի առաջնության արծաթե մեդալակիր՝ 2012/13, 2013/14
* ԱՖԿ գավաթի եզրափակիչ՝ 2012, 2014

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  "Al Quadisiya vs. Al Faisaly 1:0". *int.soccerway.com*. `{{cite web}}`: no-break space character in `|title=` at position 28 (help)
3. ↑  "Najran vs. Al Quadisiya 1:1". *int.soccerway.com*.
4. ↑  Benjamin Strack-Zimmermann. "Iraq vs. Oman (3:2)". *www.national-football-teams.com*.
5. ↑  Benjamin Strack-Zimmermann. "Lebanon vs. Iraq (1:1)". *www.national-football-teams.com*.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · National Football Teams.com · Soccerway · Transfermarkt (խաղացող) · ՖԻՖԱ |

 |
**Յոախիմ Շուբարտ** (գերմ.՝ Joachim Schubart, օգոստոսի 5, 1928(1928-08-05), Բեռլին, Վայմարյան Հանրապետություն), գերմանացի աստղագետ, աշխատել է Զոնենբերգի աստղադիտարանում։

Կյանք
-----

Յոախիմ Շուբարտ սովորել է աստղագիտություն Բեռլինի Հումբոլդտի համալսարանում և Բաբելսբերգի աստղադիտարանում։ 1952 թվականին նրա ավարտական աշխատությունը կոչվում էր *Ռեֆրակցիա և միջին օրական շերմաստիճանի տատանում (Refraktion und mittlerer täglicher Temperaturgang)* աշխատությունը։

1955 թվականին *Երեք մարմնի խնդրի պարբերական լուծումների հետազոտություններ (Untersuchungen über periodische Lösungen im Dreikörperproblem)* թեզիսի պաշտպանության արդյունքում Շուբարտը ստացավ դոկտորական կոչում։ Դրանից հետո նա աշխատել է Զոնենբերգի աստղադիտարանում, իսկ 1961 թվականից Աստղագիտական հաշվողական ինստիտուտում Հայդելբերգում։

Աշխատանք
--------

Շուբարտը հիմնականում զբաղվում էր Երկնային մեխանիկայի հատուկ խնդիրներով։ Մասնավորապես նա հետազոտել է Հիլդայի ընտանիքի աստերոիդների Յուպիտերի հետ 2/3 ռեզոնանսը։ Շուբարտը հաշվարկել է Երկրի ճշգրիտ զանգվածը, ինչպես նաև առաջին անգամ (1) Սերեսի և (2) Պալասի զանգվածները։ Նրա հետագա հետազոտությունները կապված են Երկրին մոտեցող աստերոիդներին՝ (1627) Իվար, (1221) Ամուր և (69230) Հերմես։ Շուբարտի կանխատեսումների հիման վրա հնարավոր դարձավ հայտնաբերել հարյուր տարի առաջ կորսված Թեմպլ-Թատլի գիսաստղը, որը հանդիսանում է Լեոնիդներ ասուպային հոսքի աղբյուր։ 1993 թվականին Շուբարտը թոշակի անցավ։ Նրան համարում են լավագույն եվրոպական Երկնային մեխանիկայի գծով մասնագետը։

1960 թվականին, Զոնենբերգում Շուբարտը հայտնաբերել է (2000) Հերշել աստերոիդը, և 1961 թվականին Տաուտենբերգում (4724) Բրոկենը համատեղ Ս. Հոֆմեյստերի հետ։

1973 թվականին Պաուլ Վիլդի կողմից Բեռնում հայտնաբերված *(1911) Շուբարտ* աստերոիդը անվանվել է նրա պատվին։

Ծանոթագրություններ
------------------

1. ↑  Diplomarbeit von J. Schubart (գերմ.)
2. ↑  Dissertation von J. Schubart
3. ↑  Untersuchungen zur Hilda-Gruppe
4. ↑  «Minor Planet Discoverers». Փոքր մոլորակների կենտրոն. Արխիվացված օրիգինալից 2012 թ․ մարտի 14-ին. Վերցված է 2019 թ․ հունվարի 6-ին.
5. ↑  IAU. «1911 Շուբարտ աստերոիդի անվանումը». `{{cite web}}`: Unknown parameter `|access date=` ignored (`|access-date=` suggested) (օգնություն)

Արտաքին հղումներ
----------------

* *Prof. Dr. Joachim Schubart (i. R.).* Archived 2016-05-19 at the Wayback Machine. auf der Webseite der Universität Heidelberg
* Arbeiten von Joachim Schubart (SAO/NASA Astrophysics Data System / ADS)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 117724750 · VIAF: 27856152 · WorldCat VIAF: 27856152 |

 |
**Սախիբժամալ Գիզզատուլլովնա Գիզզատուլլինա-Վոլժսկայա** (թաթ.՝ Сәхибҗамал Гыйззәтулла кызы Гыйззәтуллина-Волжская, մայիսի 15, 1892(1892-05-15), Կազան, Ռուսական կայսրություն - ապրիլի 6, 1974(1974-04-06), Չիստոպոլ, Թաթարստանի Ինքնավար Խորհրդային Սոցիալիստական Հանրապետություն, ՌԽՖՍՀ, ԽՍՀՄ), խորհրդային թաթար-ռուս դերասանուհի և ռեժիսոր, ԹԻԽՍՀ վաստակավոր դերասանուհի։

Կենսագրություն
--------------

Սախիբժամալ Գիզզատուլինա-Վոլժսկայան ծնվել է 1892 թվականին Կազանում։ 1907 թվականին ընդգրկվել է Իլյասբեկ Աշկազարսկու խմբում, 1912 թվականին Ուֆայում կազմակերպել է «Նուռ» առաջին թատրոնի թաթարական խումբը, որի ժառանգորդը համարվում է ժամանակակից «Նուռ» թատրոնը։ Այս խումբը կազմալուծվել է Ռուսաստանում քաղաքացիական պատերազմի ծանր տարիներին, իսկ Սախիբժամալը դարձել է ԲԳԿԲ–ի Արևելյան ռազմաճակատի 2-րդ բանակին կից 6-րդ ռազմաճակատային խմբի ղեկավար։ Քաղաքացիական պատերազմի ավարտից հետո Սախիբժամալն աշխատել է Իժևսկի և Կազանի դրամատիկական թատրոնների կոլեկտիվներում։ 1923 թվականին ելույթ է ունեցել Բաշկիրիայի դրամատիկական թատրոնում։

Սախիբժամալ Գիզզատուլինա-Վոլժսկայան հայտնի է որպես ռեալիստական ուղղության դերասանուհի։ Կատարել է այնպիսի դերեր, ինչպիսիք են՝ 

* Լուիզան (Շիլլեր «Սեր և խարդավանք»)
* Տրիլբին (Գ. Գե պիես` ըստ Ջորջ Դյումորիեի վեպի)
* Մարիանան (Մոլիեր, «Ժլատը»)

Խաղացել է նաև վառ դերեր Շաֆիկա (դեբյուտային դեր, 1907 թվականին ըստ Նամըք Քեմալի «Խղճուկ երեխան»), Սարբի (Գալիասկար Քամալ, «Անառակություն»), Բիբի (Զ. Սեիդ-Զադե, «Դժբախտ Բիբիժիհանը»), Կատերինա Ալեքսանդր Օստրովսկի, «Որոտ»)։

Բաշկիրիայի դրամատիկական թատրոնում խաղացել է Զուլեյխայի դերը (Կարիմ Տինչուրին, «Յուսուֆ և Զուլեյխա»), Սարբի (Ֆ. Բուռնաշ, «Երիտասարդ սրտեր»)։ Որպես ռեժիսոր՝ դիմել է հերոսական-ռոմանտիկական, ողբերգական ստեղծագործությունների, մեծ և ուժեղ զգացմունքների պատկերմանը «Երիտասարդություն», «Անհավասարները» (Ֆատիխ Ամիրխան), «Զուլեյխա» (Գայազ Իսխակի) պիեսներում և այլն։

Թաթար գրող, բանաստեղծ և դրամատուրգ Նակի Իսանբետը Սախիբժամալ Գիզզատուլինա-Վոլժսկայայի կյանքին և ստեղծագործությանն է նվիրել «Գուլջամալ» պիեսը (թաթ.՝  Гөлҗамал): Բնակվել է Կազանում՝ Կ. Մարքսի , 60 հասցեում։

Մահ
---

Մահացել է Չիստոպոլում 1974 թվականին։ Թաղված է Կազանում, Նոր Թաթարական արվարձանում գտնվող գերեզմանոցում։

Ծանոթագրություններ
------------------

1. ↑  "Дом, где в 1966-1974 гг. жила актриса Гизатуллина-Волжская Сахибджамал" (PDF). Արխիվացված է the original (PDF) 2018 թ․ նոյեմբերի 23-ին. Retrieved 2019 թ․ հունիսի 7. `{{cite web}}`: no-break space character in `|title=` at position 21 (help)

Արտաքին հղումներ
----------------

* Статья в электронной версии Башкирской энциклопедии(չաշխատող հղում)
* Сахибжамал Гиззатуллина-Волжская. Биобиблиографический справочник Archived 2021-04-22 at the Wayback Machine.
**Պաուլո Օլվորսեմ** (պորտ.՝ Paulo Renato Holvorcem, հունիսի 10, 1967(1967-06-10), Կամպինաս, Սան Պաուլու, Բրազիլիա), բրազիլացի սիրող աստղագետ և մաթեմատիկոս, գիսաստղերի և աստերոիդների հայտնաբերող։ Սկզբում աշխատում էր Բրազիլիայի Սան Պաուլու նահանգում գտնվող Վալինյոս աստղադիտարանում, իսկ ավելի ուշ տեղափոխվեց Տենագրա-II աստղադիտարան։ 1998-ից 2004 թվականներն ընկած ժամանակահատվածում հայտնաբերել է ընդհանուր առմամբ 185 աստերոիդ, որոնցից 18-ը կատարել է միանձնյա։ Դրանից բացի նա հանդիսանում է երեք երկար պարբերությամբ գիսաստղերի հայտնաբերող՝ C/2002 Y1 Ջուելզ-Օլսվորեմ և C/2005 N1 Ջուելզ-Օլսվորեմ (Չառլզ Ջուելզի հետ համատեղ), ինչպես նաև C/2011 K1 Շվարց-Օլսվորեմ (Մայքլ Շվարցի հետ համատեղ), որը դարձավ Տենագրա-II աստղադիտարանում հայտնաբերված առաջին գիսաստղը։

Պաուլո Օլվորսեմը 1987 թվականին ավարտել է Բրազիլական համալսարանը ստանալով բակալավրի աստիճան ֆիզիկայի բնագավառում, ապա 1991 թվականին ստացել է մագիստրոսի կոչում չափագիտության բնագավառում։ 1994 թվականին Օլվորսեմը պաշտպանեց իր դոկտորական աշխատությունը կիրառական մաթեմատիկայի բնագավառում Կամպինասի պետական համալսարանում։ Սկսած 1996 թվականից նա զբաղվում է Երկրին մոտեցող մարմինների հետազոտություններով և ստեղծում է աստղադիտակների համար ծրագրային ապահովում, որը թույլ է տալիս օպտիմիզացնել նրանց ավտոմատացված աշխատանքը։

Նրա պատվին է անվանվել (13421) Օլվորսեմ աստերոիդը։

Ծանոթագրություններ
------------------

1. 1 2  Mathematics Genealogy Project — 1997.
2. ↑
3. ↑  «Minor Planet Discoverers». Փոքր մոլորակների կենտրոն. Արխիվացված օրիգինալից 2012 թ․ մարտի 14-ին. Վերցված է 2019 թ․ հունվարի 6-ին.
4. ↑  Elenin, Leonid (2011 թ․ հունիսի 7). «First comet of Tenagra observatory». Արխիվացված օրիգինալից 2012 թ․ սեպտեմբերի 7-ին. Վերցված է 2011 թ․ հունիսի 7-ին.
5. ↑  First comet of Tenagra observatory Archived 2012-09-05 at the Wayback Machine. (անգլ.)
6. ↑  IAU. «13421 Օլվորսեմ աստերոիդի անվանումը». Վերցված է 6 հունվար 2019-ին.

Արտաքին հղումներ
----------------

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Mathematics Genealogy Project · Zentralblatt MATH database |

 |
**Տեա Գուեչի** (իտալ.՝ Tea Gueci, դեկտեմբերի 26, 1999(1999-12-26), Պալերմո, Իտալիա), իտալացի շախմատիստ, ՖԻԴԵ-ի կանանց վարպետ (2014), շախմատի Իտալիայի կանանց առաջնության հաղթող (2012)։

Կենսագրություն
--------------

Տեա Գուեչին ծնվել է 1999 թվականի դեկտեմբերի 26-ին Պալերմոյում։ Շախմատ խաղալ սկսել է 7 տարեկանում։ 2009 թվականին հաղթել է շախմատի Իտալիայի մինչև 12 տարեկան աղջիկների առաջնությունում։ Առաջին հաղթանակից հետո տարբեր տարիքային խմբերում Իտալիան ներկայացրել է շախմատի Եվրոպայի պատանեկան հինգ առաջնություններում և շախմատի աշխարհի պատանեկան հինգ առաջնություններում։ 2011 թվականին Բրազիլիայում անցկացված մինչև 12 տարեկան աղջիկների առաջնությունում զբաղեցրել է 7-րդ հորիզոնականը։

2012 թվականին Ակվի Տերմեում հաղթել է Իտալիայի կանանց շախմատի առաջնությունում և դարձել այդ մրցաշարի պատմության մեջ ամենաերիտասարդ հաղթողը։ Հաջորդ տարի՝ Եվրոպայի շախմատի կանանց առաջնությանը մասնակցելուց հետո, դարձել է Իտալիայի կանանց շախմատի փոխչեմպիոն և մինչև 20 տարեկան տարիքային խմբի աղջիկների շրջանում Իտալիայի շախմատի առաջնության հաղթող։

Իտալիայի հավաքականը ներկայացրել է Թրոմսյոյի շախմատային օլիմպիադայում (2014, +2, =2, -3) և Վարշավայում անցկացված Եվրոպայի շախմատի թիմային առաջնությունում (2013, +2, =1, -2):

Ծանոթագրություններ
------------------

1. ↑  *FIDE* FIDE Standard Ratings as of 30 June 2019 — 2019.
2. ↑  *FIDE* FIDE Standard Ratings as of 31 July 2019 — 2019.
3. ↑  OlimpBase
4. ↑  "Tea Gueci — Scacchi a Palermo". Արխիվացված է the original 2017 թ․ սեպտեմբերի 1-ին. Retrieved 2017 թ․ սեպտեմբերի 1. `{{cite web}}`: no-break space character in `|title=` at position 10 (help)
5. ↑  Record della dodicenne Tea
6. ↑  Bartelski, Wojciech. "OlimpBase :: Women's Chess Olympiads :: Tea Gueci". *www.olimpbase.org*.
7. ↑  Bartelski, Wojciech. "OlimpBase :: European Women's Team Chess Championship :: Tea Gueci". *www.olimpbase.org*.

Արտաքին հղումներ
----------------

* Տեա Գուեչի շախմատիստի էջն ու խաղերը Chessgames.com կայքում
* Տեա Գուեչի շախմատիստի խաղերը 365Chess.com կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | 365chess · Chess DB · Chess Games · Chess Tempo · ՖԻԴԵ |

 |
**Սելին,** ֆրանսիական նորաձևության տուն, որը հիմնադրվել է 1945 թվականին Սելին Վիպիանի և նրա ամուսնու՝ Ռիշարի կողմից։

Նորաձևության տունը մասնագիտացել է համանուն ապրանքանիշի կանացի պայուսակների, «լյուքս» դասի նորաձև հագուստի և աքսեսուարների արտադրությամբ։ 1996 թվականից ընկերությունը հանդիսանում է LVMH միջազգային հոլդինգի մաս։

Ներկայումս ընկերությունն ունի ավելի քան հարյուր սեփական բուտիկներ ամբողջ աշխարհում, իր արտադրանքը վաճառում է համացանցի միջոցով, ինչպես նաև ներկայացնում է իր հավաքածուները աշխարհի բազմաթիվ հանրահայտ նորաձևության խանութներում, ինչպիսիք են *ЦУМ-ը* Մոսկվայում, *Barneys New York*-ը Նյու Յորքում և շարք այլ խանութներ։

Բրենդի պատմություն
------------------

Ի սկզբանե ընկերությունը, լինելով առաջինը մանկական հագուստի նորաձևության և շքեղության ոլորտում, մասնագիտացել է մանկական կոշիկների արտադրության մեջ։

Սակայն 1960 թվականին որոշել են սկսել կանանց շքեղ նորաձևության աքսեսուարների արտադրություն՝ «լյուքս» դասի պայուսակներ, ձեռնոցներ և այլն, ինչով և ընկերությունը մինչ օրս զբաղվում է։

Ծանոթագրություններ
------------------

1. ↑  SIRENE (ֆր.)
2. ↑  "Celine News, Collections, Fashion Shows, Fashion Week Reviews, and More | Vogue". Արխիվացված from the original on 2021 թ․ հունվարի 26. Retrieved 2021 թ․ հունվարի 31.
3. ↑  "Store Locator". *Celine.com* (in անգլերեն). Արխիվացված է the original 2016 թ․ մարտի 14-ին. Retrieved 2016 թ․ մարտի 22.
4. ↑  "Celine — Designer Fashion Label". Արխիվացված from the original on 2016 թ․ մարտի 10. Retrieved 2016 թ․ մարտի 22.
**Ռոբերտ ՄաքՆոտ** (անգլ.՝ Robert H. McNaught, 1956, Շոտլանդիա, Միացյալ Թագավորություն), ավստրալիացի աստղագետ, աշխատել է Սայդինգ Սփրինգի աստղադիտարանում։ Ավարտել է Ավստրալիայի ազգային համալսարանի աստղագիտության և աստղաֆիզիկայի գիտական դպրոցը։ Համագործակցել է բրիտանացի աստղագետ Դևիդ Էշերի հետ Հյուսիսային Իռլանդիայում գտնվող Արմանի աստղադիտարանից։

Այժմ ՄաքՆոտը ղեկավարում է Աստոնի արբանյակների հսկողության համալսարանը, իսկ վերջերս սկսել է աշխատել Սայդինգ Սփրինգի աստղադիտարանում։ Ազատ ժամանակում նա հաջողությամբ կատարում է աստերոիդների, գիսաստղերի և նոր աստղերի լուսաչափական հետազոտություններ, ինչպես նաև կատարում է լայնածավալ հետազոտություններ ասուպների և աստերիդների կողմից աստղերի ծածկումների բնագավառում։

Ռոբերտ ՄաքՆոտը շատ արդյունավետ աշխատել է նոր աստերոիդների որոնման ասպարեզում, ինչպես նաև մասնակցել է Սայդինգ Սփրինգ հետազոտություն ծրագրին։ Միանձնյա, և այլ աստղագետների հետ համատեղ նա հայտնաբերել է նաև մեծ քանակությամբ գիսաստղեր, այդ թվում 24 պարբերական, օրինակ՝ 130P/ՄաքՆոտի-Հյուզի գիսաստղը։ Հայտնաբերված գիսաստղերի քանակով նա զիջում է միայն տիեզերական արեգակնային SOHO աստղադիտարանին։ 2006 թվականի օգոստոսի 7-ին օգտագործելով Շմիդտի խցիկ նա հայտնաբերել է C/2006 P1 (ՄաքՆոտի) մեծ գիսաստղը, որը դարձել է վերջին տասնամյակների ամենապայծառ գիսաստղը, իսկ պերիհելիի անցման պահին, 2007 թվականի հունվարի 12-ին այն լավ երևում էր նաև հարավային կիսագնդում անզեն աչքով դիտելիս։

Ընդամենը 1978 թվականից 2011 թվականները ՄաքՆոտը հայտնաբերել է 410 աստերոիդ և 70 գիսաստղ, իսկ 1975 թվականից 1996 թվականները 63 գերնոր աստղեր, ինչպես նաև 3 նոր աստղեր 1986 թվականից 1987 թվականները ընկած ժամանակահատվածում։

1987 թվականին Ռոբերտ ՄաքՆոտին շնորհվել է *Բրիտանական աստղագիտական ասոցիացիայի* մրցանակ, իսկ շքանշաններ 1988 թվականին։

Նրա պատվին է անվանվել (3173) ՄաքՆոտ աստերոիդը։

Ծանոթագրություններ
------------------

1. ↑  Cometography.com
2. ↑  «Minor Planet Discoverers». Փոքր մոլորակների կենտրոն. Արխիվացված օրիգինալից 2012 թ․ մարտի 14-ին. Վերցված է 2019 թ․ հունվարի 6-ին.
3. ↑  List of Supernovae
4. ↑  CBAT List of Novae in the Milky Way
5. ↑  British Astronomical Association Awards and Medals
6. ↑  Australian amateur astronomical conventions: a history of NACAA
7. ↑  IAU. «3173 ՄաքՆոտ աստերոիդի անվանումը». Վերցված է 21 ապրիլ 2012-ին.

Արտաքին հղումներ
----------------

* Komet MacNaught na Kometografiji (անգլ.)
* Fotos da decoberta do C/2006 P1 (անգլ.)
* Websäit vum Siding Spring Surveys (անգլ.)
* «Earth-threatening space rocks hunted by ANU». *Media releases*. Ավստրալիայի ազգային համալսարան. 2004 թ․ ապրիլի 6. (անգլ.)
* McNaught, Robert (2007). «C/2006 P1 (Pagina personale di McNaught)». *Siding Springs Observatory*. Ավստրալիայի ազգային համալսարան. Արխիվացված է օրիգինալից 2012 թ․ մայիսի 14-ին. Վերցված է 2007 թ․ հունվարի 21-ին. (անգլ.)
**Միկլոշ Լովաս** (հունգ.՝ Miklós Lovas, հունիսի 7, 1931(1931-06-07), Բուդապեշտ, Հունգարիայի Թագավորություն - ապրիլի 18, 2019(2019-04-18)), հունգարացի աստղագետ։ Աշխատել է Կոնկոլա աստղադիտարանում 1964 թվականից 1995 թվականները։ Հանդիսանում է ՄԱՄ և ԱՓԱՀՄ անդամ։

Լովասի պատվին է անվանվել 73511 համարի աստերոիդը։

Հայտնաբերումներ և հետազոտություններ
-----------------------------------

1959 թվականին դիտարկել է Լունա 2 զոնդի ազդեցությունը Լուսնի մակերևույթի վրա։

Փոքր մոլորակների կենտրոնի տվյալներով հայտնաբերել է երկու աստերոիդ 1977-ից 1982 թվականները։ Նա նաև հայտնաբերել է երկու պարբերական՝ 93P/Լովաս և 184P/Լովաս, և երեք ոչ պարբերական գիսաստղեր՝ C/1974 F1 (Լովաս), C/1976 U1 (Լովաս) և C/1977 D1 (Լովաս)։

1955 թվականից 1995 թվականները Լովասը նաև հայտնաբերել է 38 արտագալակտիկական գերնոր աստղեր։

Ծանոթագրություններ
------------------

1. 1 2  PIM identifier
2. 1 2
3. ↑   Lovas] (անգլ.)
4. ↑  Minor Planet and Comet Names in Honor of AAVSO Members and Observers (անգլ.)
5. ↑  IAU. «73511 Լովաս աստերոիդի անվանումը». `{{cite web}}`: Unknown parameter `|access date=` ignored (`|access-date=` suggested) (օգնություն)
6. ↑  *Miklós Lovas and the impact of Luna-2* Puli Space Archived 2017-06-06 at the Wayback Machine. (անգլ.)
7. ↑  «Minor Planet Discoverers». Փոքր մոլորակների կենտրոն. Արխիվացված օրիգինալից 2012 թ․ մարտի 14-ին. Վերցված է 2019 թ․ հունվարի 6-ին.
8. ↑  List of Supernovae (անգլ.)

Արտաքին հղումներ
----------------
Անվան այլ կիրառումների համար տե՛ս՝ Խաղաղության միջազգային օր

**Խաղաղության համաշխարհային օր** (անգլ.՝ World Day of Peace) կամ **Խաղաղության համար աղոթքի համաշխարհային օր**, կաթոլիկ եկեղեցու միջազգային տոն, որի ընթացքում հավատացյալները կոչ են անում Աստծուն դադարեցնել բոլոր պատերազմները և խաղաղություն ուղարկել Երկրի վրա գտնվող մարդկանց։ Նշվում է ամեն տարի, հունվարի 1-ին՝ Սուրբ Աստվածամոր տոնակատարության օրը։

Խաղաղության համաշխարհային օրվա պատմությունը
-------------------------------------------

«Խաղաղության համար աղոթքի համաշխարհային օրը» համեմատաբար նոր տոն է (նախ և առաջ կաթոլիկների համար), որը հաստատվել է կաթոլիկ եկեղեցու առաջնորդ Պողոս VI պապի կողմից 1967 թվականի դեկտեմբերի 8-ին։ Մի քանի տարի այն նշվել է յուրաքանչյուր տարվա առաջին օրը։ 1969 թվականի դեկտեմբերի 17-ին ՄԱԿ-ի Գլխավոր ասամբլեան «Խաղաղության համաշխարհային օրը» հռչակել է որպես պաշտոնական տոն, որի ժամանակ հավատացյալները կոչ են անում Աստծուն դադարեցնել բոլոր պատերազմները և խաղաղություն տարածել երկիր մոլորակի վրա։

«Ներիր և խաղաղություն կգտնես» այս հիմնական կարգախոսն է, որով անցկացվում է «խաղաղության համաշխարհային օրը»։ Ամեն նոր տարվա առաջին օրը վեհափառ հայրապետը իր նախատոնական ելույթում դիմում է հավատացյալներին՝ նրանց ուշադրությունը հրավիրելով խաղաղության գործում բոլորի ներդրման անհրաժեշտության վրա։

Պայքար աղքատության դեմ, Երկրի վրա խաղաղության կառուցում, լարվածության թուլացում միջազգային և միջպետական հարաբերություններում, մարդու իրավունքներ և կանանց իրավունքներ, տնտեսական զարգացում, սրանք են տոնից առաջ հավատացյալներին ուղղված Հռոմի պապի ամենամյա ուղերձներից մի քանիսը։

Խաղաղության համաշխարհային օրը աշխատանքային չէ Վատիկանում, իսկ Բրազիլիայում այն նշվում է որպես «Եղբայրության համաշխարհային օր»։

Տես նաև
-------

* Խաղաղության միջազգային օր

Ծանոթագրություններ
------------------

1. 1 2 3 4 5 6 7  "Հունվարի 1-ը Խաղաղության համաշխարհային օրն է". *news.am*. 2018 թ․ հունվարի 1. Retrieved 2023 թ․ հունիսի 23.
2. ↑  "Католические праздники — 1 января — Всемирный день мира / День всемирных молитв о мире". Արխիվացված է the original 2009 թ․ հունիսի 1-ին. Retrieved 2023 թ․ հունիսի 23.
**Սերգեյ Սյոմիկի Հարությունյան** (մարտի 22, 1976(1976-03-22), Մարտակերտ, Մարտակերտի շրջան, ԼՂԻՄ, Ադրբեջանական ԽՍՀ, ԽՍՀՄ), արցախցի քաղաքական գործիչ, Արցախի Հանրապետության 6-րդ գումարման Ազգային ժողովի «Ազատ hայրենիք» կուսակցության պատգամավոր։

Կենսագրություն
--------------

Սերգեյ Հարությունյանը ծնվել է 1976 թվականի մարտի 22-ին Մարտակերտում։ 1982 թվականին հաճախել է Մարտակերտի համար առաջին միջնակարգ դպրոցը, 1993 թվականին ավարտել Երևանի Իսակովի անվան համար 132 միջնակարգ դպրոցը։ Նույն թվականին ընդունվել է Արցախի պետական համալսարանի տնտեսագիտական ֆակուլտետը։ 1998 թվականին ավարտել է համալսարանի տնտեսագիտական ֆակուլտետը՝ ստանալով տնտեսագետի մասնագիտություն։

1993-1997 թվականներին ծառայել է Արցախի Հանրապետության Պաշտպանության բանակում։

Համալսարանն ավարտելուց հետո աշխատանքի է ընդունվել Մարտակերտի շրջանային ֆինանսական բաժնում՝ որպես հարկային տեսուչ։ 1999-2004 թվականներին եղել է Մարտակերտի քաղաքային համայնքի երկրորդ կարգի մասնագետ, իսկ 2004-2011 թվականներին՝ Մարտակերտի քաղաքային համայնքի ղեկավար։ 2012 թվականին եղել է «Արցախուղի» ՓԲԸ-ի Մարտակերտի տեղամասի աշխղեկ։

2014 թվականի ապրիլից մինչև 2015 թվականի հունվարը եղել է «Մարտակերտի ջրային տնտեսություն» ՓԲԸ-ի գործադիր տնօրեն։

2015 թվականի մայիսի 3-ի խորհրդարանական ընտրություններում ընտրվել է Արցախի Հանրախետության Ազգային ժողովի պատգամավոր՝ մեծամասնական ընտրակարգով, թիվ 7 ընտրատարածքից։

Ազգային ժողովի «Հայրենիք» խմբակցության անդամ է։ «Ազատ Հայրենիք» կուսակցության անդամ է։ Ազգային ժողովի պաշտպանության, անվտանգության և օրինապահպանության հարցերի մշտական հանձնաժողովի անդամ է։

Ամուսնացած է, ունի երեք զավակ։

Ծանոթագրություններ
------------------

1. ↑  "Հարությունյան Սերգեյ Սյոմիկի". *www.nankr.am*. Retrieved 2023 թ․ օգոստոսի 21.
2. ↑  "2015ԹՎԱԿԱՆԻ ՄԱՅԻՍԻ 3-ԻՆ ԿԱՅԱՑԱԾ ԱԶԳԱՅԻՆ ԺՈՂՈՎԻ ՀԵՐԹԱԿԱՆ ԸՆՏՐՈՒԹՅՈՒՆՆԵՐԻ ԱՐԴՅՈՒՆՔՆԵՐՈՎ ԸՆՏՐՎԱԾ ԱԶԳԱՅԻՆ ԺՈՂՈՎԻ ՊԱՏԳԱՄԱՎՈՐՆԵՐԻ" (PDF). *cecnkr.am*. 21.08.2023. Արխիվացված է the original (PDF) 2023 թ․ սեպտեմբերի 21-ին. Retrieved 2023 թ․ օգոստոսի 21. `{{cite web}}`: line feed character in `|title=` at position 72 (help)
3. ↑  "Հայտնի է ԼՂՀ ԱԺ նորընտիր կազմը". *armedia.am*. 2023 թ․ օգոստոսի 21. Retrieved 2023 թ․ օգոստոսի 21.
4. ↑  "Ազգային ժողովի մեծամասնական ընտրակարգով առաջադրված թեկնածուները" (PDF). *cecnkr.am*. 21.08.2023. Արխիվացված է the original (PDF) 2023 թ․ սեպտեմբերի 20-ին. Retrieved 2023 թ․ օգոստոսի 21.

Արտաքին աղբյուրներ
------------------
**Կարո Սարգսի Բալաթյան** (մայիսի 31, 1934(1934-05-31), Պլովդիվ, Բուլղարիա), բուլղարահայ ջութակահար, մանկավարժ, Սարգիս Բալթայանի որդին։

Կենսագրություն
--------------

Կարո Սարգսի Բալթայանը ծնվել է 1934 թվականի մայիսի 31-ին Բուլղարիայի Պլովդիվ քաղաքում։ Նվագել սովորել է 4 տարեկանում՝ «Դոբրին Պետհով» բարձրագույն երաժշտական դպրոցում (ղեկ.՝ Ռ. Իվանչևա)։

1959 թվականին ավարտել է ծննդավայրի կոնսերվատորիան։ Մոտ 30 տարի դասավանդել է տեղի երաժշտական ակադեմիայում։ 1991 թվականին Պլովդիվ քաղաքում հիմնադրել է Հայկական մշակույթի և արվեստի ընկերությունը, եղել է այդ ընկերության նախագահը։ Որպես լավագույն մանկավարժ՝ ընտրվել է Քեմբրիջի (Մեծ Բրիտանիա) Միջազգային Կենսագրական կենտրոնի անդամ։ 1999 թվականին առաջին ելույթն է ունեցել «Քառնեգի Հոլլում» (ԱՄՆ)։ Եղել է Լոս Անջելեսի «Քոլբուռն» կոնսերվատորիայի պրոֆեսոր և Օրանժ Քաունթի արվեստների դպրոցի դաշնամուրի ծրագրերի համակարգող։

Արժանացել է «Կիրիլ և Մեֆոդի» շքանշանի (Բուլղարիա)։

Ծանոթագրություններ
------------------

1. ↑  «Гаро Балтаян | Вестник "ДУМА"». *duma.bg*. Վերցված է 2023 թ․ հունվարի 26-ին.
2. ↑  *Հայ երաժշտության հանրագիտարան*. Երևան: «Հայկական հանրագիտարան. հրատարակչություն»,. 2019. էջ 108. `{{cite book}}`: Text "Գիտահրատարակչական խորհուրդ՝ Հ. Մ. Այվազյան (գլխ. խմբագիր) և ուրիշներ" ignored (օգնություն)CS1 սպաս․ հավելյալ կետադրություն (link)

Արտաքին հղումներ
----------------

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ երաժշտության հանրագիտարանից», որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։ |
Կմախքային համակարգում էնխոնդրիալ աճի խանգարում, առանց պերիոստալ և էնդոստալ աճի խանգարման, որն առաջացնում է գաճաճություն։

գաճաճ մարդու նկար 1742թ

### Կլինիկա

Հիվանդությունը ունի բավականին բնորոշ կլինիկա, որը հայտնաբերվում է անմիջապես ծնվելուց հետո։ Նրանց 80%-ը մահանում են ներարգանդային կյանքում կամ ծննդաբերություն ժամանակ, իսկ հաջող ծնվածները կարող են ապրել մինչև խոր ծերություն։

Ներքին օրգաններում և հոգեկան ոլորտում փոփոխություններ չեն նկատվում։

#### Արտաքին տեսք

Խոնդրոդիստրոֆիայով տառապող մարդկանց բնորոշ է կարճ հասակ (մեծահասակների միջին հասակը 120 սմ է),ստորին և վերին վերջույթներ, սակայն մեծ գլուխ (հատկապես արտահայտված են ճակատային բլթերը) կարճ պարանոց, լայն թիկունք ,մեծ որովայն։ Նրանք ունենում են արտահայտված գոտկային լորդոզ, դեֆորմացված վերջույթներ, ձևափոխված և հաստացած հոդեր։

### Բուժումը

կարևոր դեր ունեն

* օրթոպեդիկ միջամտությունները,
* սանատոր-առողջարանային բուժումը
* անաբոլիկ հորմոնները
* վրրաբուժական միջամտությունները
	1. ծռված վերջույթների ուղղում
		1. կորիգացնող օստեոտոմիա
		2. ստորտամբիոնային օստեոտոմիա
	2. վերջույթների երկարացում կոմպրեսիոն դիստռոկցիոն սարքերով

Ծանոթագրություններ
------------------

1. 1 2 3  "ՎՆԱՍՎԱԾՔԱԲԱՆՈւԹՅԱՆ ԵՎ ՕՐԹՈՊԵԴԻԱՅԻ ԸՆԴՀԱՆՈՒՐ ՀԱՐՑԵՐ" (PDF).
2. ↑  "Хондродистрофия". *extremed.ru*. Retrieved 2017 թ․ հոկտեմբերի 16.
3. 1 2  "Խոնդրոդիստրոֆիա". *doctors.am*. Արխիվացված է the original 2017 թ․ հոկտեմբերի 18-ին. Retrieved 2017 թ․ հոկտեմբերի 16.
**Օլեգ Ալեքսանդրովիչ Կոժուշկո** (ուկրաիներեն՝ Олег Олександрович Кожушко, փետրվարի 17, 1998(1998-02-17), Նիկոլաև, Ուկրաինա), ուկրաինացի ֆուտբոլիստ, «Կրիվբաս» ակումբի հարձակվող։

Կենսագրություն
--------------

Ծնվել է Նիկոլաևում։ «Տորպեդո» ՕՌՄՊՄԴ-ի սան է։ Առաջին մարզիչ եղել է Իվան Ձյուբան։ 2012 թվականին Նիկոպոլի մրցաշարում նրա վրա ուշադրություն են դարձրել Դնեպրոպետրովսկի «Դնեպրի» մարզիչները և հրավիրել են իրենց ակումբի ակադեմիայում շարունակել ֆուտբոլային պարապմունքները։ Դնեպրոպետրովսկում Կոժուշկոն մարզվել է մարզիչ Իգոր Խոմենկոյի մոտ։

Դասընթացի ավարտից հետո 2015 թվականին Օլեգ Կաոժուշկոն պայմանագիր է կնքել պրոֆեսիոնալ ակումբ «Դնեպր»-ի հետ։ Նորամուտի շրջանում՝ 2015-2016 մրցաշարում, 19 տարեկանում հայտնվել է երիտասարդական ակումբում։ Նա 21 խաղի ժամանակ երիտասարդների առաջնությունում «Դնեպրի» մրցակիցների դարպաս է խփել 12 գոլ՝ դառնալով թիմի լավագույն ռմբարկուն և չորրորդ ռմբարկուն ամբողջ մրցաշարում։ Բացի այդ, 18-ամյա հարձակվողը հասցրել է չորս հանդիպում անցկացնել Դմիտրի Միխայլենկոյի «երիտասարդական» թիմի կազմում, որում աչքի է ընկել ևս երկու անգամ։

2016 թվականի մայիսի 15-ին նորամուտի շրջանի ավարտին Օլեգը իր նորմատուտն է նշել Պրեմիեր լիգայում։ Ուկրաինայի առաջնության 26-րդ տուրի «Դնեպր»-«Լիմպիկ» հանդիպումը ոչ մի կերպ չէր կարող ազդել «դնեպրյան» մրցաշարային դիրքի վրա, ուստի Միրոն Մարկևիչը որոշել է ավելի շատ խաղաժամանակ տալ պահեստայիններին։ Կոժուշկոն դաշտ է դուրս է եկել մեկնարկային կազմում և 69-րդ րոպեին փոխարինել է Սերգեյ Նազարենկոյին։

Նման հաջող առաջին մրցաշրջանից հետո հարձակվողը երկար ժամանակ ընդհանրապես չի խաղացել աճուկային օղակների հետ կապված խնդրի պատճառով։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  "Воспитанник СДЮСШОР «Торпедо» (Николаев) Олег Кожушко дебютировал в премьер-лиге" (in ռուսերեն). Федерация футбола города Николаева. Официальный сайт. Արխիվացված from the original on 2016 թ․ հոկտեմբերի 9. Retrieved 2016 թ․ հոկտեմբերի 9.
4. ↑  "Александр Поклонский: «Надломила игра с Александрией»". Արխիվացված from the original on 2016 թ․ սեպտեմբերի 21. Retrieved 2016 թ․ հոկտեմբերի 9.
5. ↑  "Дмитрий Михайленко: «Выступили на четверку»". Արխիվացված from the original on 2019 թ․ ապրիլի 3. Retrieved 2016 թ․ հոկտեմբերի 9.
6. ↑  "Днепр — Олимпик: Кучер, Кобахидзе и Кожушко выходят в старте". Արխիվացված from the original on 2016 թ․ մայիսի 18. Retrieved 2016 թ․ հոկտեմբերի 9.
7. ↑  "Лига Пари-Матч. 26 тур. Матч № 182 15.05.2016". Официальный сайт Украинской Премьер-лиги. Արխիվացված է the original 2016 թ․ օգոստոսի 7-ին. Retrieved 2016 թ․ հոկտեմբերի 9.
8. ↑  "Сегодня Украина U-19 в Сербии сыграет с Израилем". Արխիվացված from the original on 2017 թ․ հունվարի 16. Retrieved 2016 թ․ հոկտեմբերի 9.